رومانی-ده اؤلکه میقیاسیندا عدالت قانونو لاییحه‌سینه قارشی اعتراض آکسیا‌لاری کئچیریلدی.
سوسیال مئدیا اوزریندن اورگانیزه اولان گوستریجیلر باشدا پایتاخت بوخارست اولماقلا دیگر بؤیوک شهرلرده اعتراض آکسیا‌لاری کئچیردیلر.
بوخارست-ده حکومت بیناسی قارشی‌سیندا توپ‌لاشا‌راق شعارلار آلتیندا پارلامنت بیناسینا دوغرو گئدن گوستریجیلره قدیم تکنوکرات حکومتی‌نین باش ناظیری داسیان جیولوس دا قوشولوب.
شهرده 10 مین‌دن چوخ نوماییشچی‌نین قاتیلیدیغی اعتراض میتینگینده گوستریجیلر "کئچن قیش باشلادیغیمیز ایشه داوام ائدیریک"، "اوغرو میللت اولماق ایستمیریک"، "PSD - قیرمیزی وبا"، "ارکن سئچکی ایستییریک"، "سیزی دایان‌دیرا‌جاق نسیل‌یک بیز" شعارلاری سسلندیردیلر.
قئید ائدک کی، عدالت ناظیری تودورئل تودورل طرفیندن 18 اوکتبردا آچیق‌لانان عدالت قانونون‌داکی دییشیک‌لیک‌لری ایچرن یئنی قانون لاییحه‌سی یولسوزلوق ایله موباریزه، تروریزم و سوچلار ایله موباریزه، باش ساووجی تعیین ائدیلمه‌سی و عدلی نظارت یئتکیسی‌نین عالی مجلیس شوراسیندان عدالت ناظیرلیگینه وئریلمه‌سینی نظرده توتور.
قانون لاییحه‌سی 7 نوامبردان مجلیسده موذاکیره‌یه چیخاریلا‌جاق.
